༡སྦ་བཞེདནང་རྒྱ་དཀར་ནག་གི་སངས་རྒྱས་ཆོས་ལུགས་པའི་ལྟ་བའི་སྐོར་ལ་ལངས་པའི་སྟོན་རྩེན་དབར་གྱི་འཐབ་རྩོད་དང་དེ་རིགས་ལམ་གྱིས་དཔྱད་དེ་གང་ཞིག་ཡང་དག་པ་ཡིན་ལུགས་སྐོར་རྒྱས་ཙམ་འཁོད་ཡོད་པ་རེད།འོན་ཀྱང་རྩོད་པའི་ནང་དོན་མི་འདྲ་བའི་ལུགས་གཉིས་བཀོད་ཡོད་པ་དེས་ང་ཚོསསྦ་བཞེདདེ་སྦ་གསལ་སྣང་གིས་མཛད་པ་མིན་པ་ཤེས་རྟོགས་ཐུབ།ཅི་ཕྱིར་ཞེ་ན།སྦ་བཞེདདུ་འཁོད་པའི་སྟོན་རྩེན་གྱི་རྩོད་དོན་མི་འདྲ་བའི་རྩོད་ལུགས་གཉིས་ཀ་དང་སྦ་གསལ་སྣང་འབྲེལ་བ་ཡོད་པ་མ་ཟད།རྩོད་ལུགས་དང་པོ་བཤད་པའི་སྐབས་སྦ་གསལ་སྣང་གིས་དངོས་སུ་རྩོད་པ་བྱས་སྐོར་འཁོར་ཡོད་པ་རེད།གལ་ཏེསྦ་བཞེདདེ་སྦ་གསལ་སྣང་གི་ཡིན་ན།སྟོན་རྩེན་གཉིས་རྩོད་དུས་རང་ཉིད་དངོས་སུ་ཞུགས་ནས་རྩོད་གཞི་གང་ཡིན་མ་ངེས་པ་ཅི་ལ་སྲིད།དེ་ནི་ཕྱིས་ཀྱི་མིས་སྦ་གསལ་སྣང་གི་བཞེད་པ་ཡིན་ཁུལ་གྱིས་བྲིས་པས་དོན་ལ་རང་ཉིད་འཐོམས་པའི་ཞྭ་མོ་དེ་སྦ་གསལ་སྣང་གི་དབུ་ལ་གཡོགས་པར་ངེས།